title: Padomes lēmums (1982. gada 19. jūlijs) par Nolīguma slēgšanu starp Eiropas Ekonomikas kopienu un Senegālas Republikas valdību par zveju pie Senegālas krastiem, kas groza 1979. gada 15. jūnijā parakstīto nolīgumu un uz to attiecināmo protokolu

text:
Svarīgs juridisks paziņojums

|

31982D0531

Oficiālais Vēstnesis L 234 , 09/08/1982 Lpp. 0008 - 0008 Speciālizdevums spāņu valodā: Nodaļa 04 Sējums 1 Lpp. 0235  Speciālizdevums portugāļu valodā Nodaļa 04 Sējums 1 Lpp. 0235

		Padomes lēmums(1982. gada 19. jūlijs)par Nolīguma slēgšanu starp Eiropas Ekonomikas kopienu un Senegālas Republikas valdību par zveju pie Senegālas krastiem, kas groza 1979. gada 15. jūnijā parakstīto nolīgumu un uz to attiecināmo protokolu(82/531/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un īpaši tā 43. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā Kopiena un Senegāla ir risinājušas sarunas saskaņā ar Nolīguma starp Eiropas Ekonomikas Kopienu un Senegālas Republikas valdību par zveju pie Senegālas krastiem [2] 17. panta otro daļu, lai noteiktu grozījumus vai papildinājumus, kas jāizdara Nolīguma pielikumos vai Nolīguma 9. pantā minētajā protokolā;tā kā pēc šīm sarunām Nolīgums, kas groza iepriekšminēto zvejas nolīgumu un protokolu, tika parakstīts 1982. gada 21. janvārī;tā kā minētā nolīguma apstiprināšana ir Kopienas interesēs;tā kā Nolīguma noslēgšana padara nevajadzīgu Padomes 1981. gada 21. decembra Lēmumu 81/1055/EEK par tā Nolīguma noslēgšanu vēstuļu apmaiņas veidā, kas paredz Nolīguma starp Eiropas Ekonomikas kopienu un Senegālas Republikas valdību par zveju pie Senegālas krastiem, kurš groza Nolīgumu par zveju pie Senegālas krastiem un tā protokolu, pagaidu piemērošanu [3],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums starp Eiropas Ekonomikas kopienas un Senegālas Republikas valdību, kas groza 1979. gada 15. jūnijā parakstīto Nolīgumu par zveju pie Senegālas krastiem, un uz to attiecināmais protokols.Pirmajā daļā minētie dokumenti ir pievienoti šim lēmumam.2. pantsPadomes priekšsēdētājs sniedz minētā nolīguma 2. pantā paredzēto paziņojumu [4].3. pantsLēmums 81/1055/EEK ar šo zaudē spēku šī nolīguma spēkā stāšanās dienā.Briselē, 1982. gada 19. jūlijāPadomes vārdā —priekšsēdētājsB. Westh[1] OV C 125, 17.5.1982., 188. lpp.[2] OV L 226, 29.8.1980., 17. lpp.[3] OV L 379, 31.12.1981., 64. lpp.[4] Nolīguma spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Lēmums

text:
               16.12.2015

               LV

               Eiropas Savienības Oficiālais Vēstnesis

               C 420/1

         LĒMUMS
   (2015/C 420/01)
   EIROPAS PARLAMENTA ĢENERĀLSEKRETĀRS,

               —

               ŅEMOT VĒRĀ Padomes Regulu (EEK, Euratom, EOTK) Nr. 259/68 (1), kura grozīta ar Padomes Regulu (EK, Euratom) Nr. 723/2004 (2) un kurā jaunākie grozījumi izdarīti ar Eiropas Parlamenta un Padomes 2013. gada 22. oktobra Regulu (ES, Euratom) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (3), un jo īpaši ņemot vērā šo noteikumu 30. pantu,

               —

               ŅEMOT VĒRĀ Eiropas Parlamenta Prezidija 2014. gada 13. janvāra lēmumu par pilnvaru nodošanu struktūrvienībai, kas ir kompetenta iecelt amatā, un struktūrvienībai, kas ir pilnvarota slēgt darba līgumus,

               —

               ŅEMOT VĒRĀ, ka 2015. gada 31. decembrī beidzas derīguma termiņš turpmāk minētajiem Eiropas Parlamenta rezerves sarakstiem:

                           —

                           AD/1/12, PE/96/S, PE/106/S, PE/110/S, PE/117/S, PE/118/S, PE/124/S, PE/154/S, AST/4/11, AST/5/11,

               —

               ŅEMOT VĒRĀ Apvienotās komitejas atzinumu, ko tā sniedza 2015. gada 28. oktobra sanāksmē,

         IR PIEŅĒMIS ŠO LĒMUMU.
   1. pants
   Derīguma termiņš rezerves sarakstiem

               AD/1/12, PE/106/S, PE/124/S, AST/4/11, AST/5/11

         tiek pagarināts līdz 2016. gada 31. decembrim.
   2. pants
   Derīguma termiņš rezerves sarakstiem

               PE/96/S, PE/110/S, PE/117/S, PE/118/S, PE/154/S

         netiek pagarināts.

      Luksemburgā, 2015. gada 13. novembrī

            Ģenerālsekretārs

         Klaus WELLE

      (1)  OV L 56, 4.3.1968., 1. lpp.

      (2)  OV L 124, 27.4.2004., 1. lpp.

      (3)  OV L 287, 29.10.2013., 15. lpp.


title: Eiropas Kopienu Migrējošo darba ņēmēju sociālā nodrošinājuma administratīvā komisija - Lēmums Nr. 200 (2004. gada 15. decembris) par Migrējošā darbaspēka sociālās drošības administratīvās komisijas Tehniskās komisijas datu apstrādes jomā darba metodēm un sastāvuDokuments attiecas uz EEZ

text:
               23.4.2005

               LV

               Eiropas Savienības Oficiālais Vēstnesis

               L 104/42

      LĒMUMS Nr. 200
   (2004. gada 15. decembris)
   par Migrējošā darbaspēka sociālās drošības administratīvās komisijas Tehniskās komisijas datu apstrādes jomā darba metodēm un sastāvu
   (Dokuments attiecas uz EEZ)
   (2005/324/EK)
   MIGRĒJOŠĀ DARBASPĒKA SOCIĀLĀS DROŠĪBAS ADMINISTRATĪVĀ KOMISIJA,
   ņemot vērā 81. panta d) punktu Padomes 1971. gada 14. jūnija Regulā (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (1), saskaņā ar kuru Administratīvā komisija veicina un attīsta sadarbību starp dalībvalstīm, modernizējot procedūras informācijas apmaiņai, jo īpaši pielāgojot informācijas plūsmu starp iestādēm telemātiskās apmaiņas nolūkos, ņemot vērā katrā dalībvalstī notikušo datu apstrādes attīstību, lai paātrinātu pabalstu piešķiršanu,
   ņemot vērā Padomes 117.c panta 1. punktu Padomes 1972. gada 21. marta Regulā (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (2), atbilstīgi kurai Administratīvā komisija izveido Tehnisko komisiju un nosaka tās darba metodes un sastāvu, bet Tehniskā komisija saskaņā ar 117., 117.a un 117.b pantu iesniedz ziņojumus un argumentētus atzinumus pirms lēmumu pieņemšanas,
   ņemot vērā to, kā Eiropas Savienības paplašināšanās 2004. gada 1. maijā ietekmē Tehniskās komisijas darbību,
   IR NOLĒMUSI ŠĀDI.
   1. pants
   1.   Migrējošā darbaspēka sociālās drošības administratīvā komisija izveido Tehnisko komisiju datu apstrādes jomā saskaņā ar Regulas (EEK) Nr. 574/72 117.c panta 1. punktu. Tās nosaukums ir “Tehniskā komisija”.
   2.   Tehniskās komisijas funkcijas noteiktas Regulas (EEK) Nr. 574/72 117.c panta 2. punktā.
   3.   Pilnvaras attiecībā uz Tehniskās komisijas īpašajiem uzdevumiem nosaka Migrējošā darbaspēka sociālās drošības administratīvā komisija, kas vajadzības gadījumā var mainīt šos uzdevumus.
   2. pants
   Tehniskā komisija vajadzības gadījumā pieņem ziņojumus un argumentētus atzinumus, pamatojoties uz tehniskiem dokumentiem un pētījumiem. Tā var lūgt valstu pārvaldes iestādēm visu informāciju, ko tā uzskata par vajadzīgu, lai atbilstīgi veiktu savus uzdevumus.
   3. pants
   1.   Tehniskās komisijas sastāvā ir pa diviem locekļiem no katras dalībvalsts, viens no kuriem ir iecelts kā pastāvīgais loceklis, bet otrs – kā pastāvīgā locekļa vietnieks. Valdības pārstāvis no attiecīgās dalībvalsts, kas pārstāvēta Administratīvajā komisijā, nosūta Administratīvās komisijas ģenerālsekretāram informāciju par savas valsts pārstāvju kandidatūrām.
   2.   Ziņojumus un argumentētus atzinumus pieņem ar visu Tehniskās komisijas locekļu vienkāršu balsu vairākumu; katrai dalībvalstij ir viena balss, ko nodod komisijas pastāvīgais loceklis vai, viņa prombūtnes gadījumā, viņa vietnieks. Tehniskās komisijas ziņojumos vai argumentētos atzinumos jānorāda, vai tie pieņemti vienprātīgi vai ar vienkāršu balsu vairākumu. Attiecīgā gadījumā tajos jāiekļauj mazākuma secinājumi vai atrunas.
   3.   Tehniskajā komisijā kā konsultants darbojas Eiropas Kopienu Komisijas pārstāvis vai šā pārstāvja iecelta persona.
   4. pants
   Tehniskās komisijas priekšsēdētāja amatu ik pusgadu ieņem tās dalībvalsts pastāvīgais loceklis vai cita iecelta attiecīgās dalībvalsts amatpersona, kuras pārstāvis Administratīvajā komisijā ieņem minētās komisijas priekšsēdētāja vietu tajā pašā laikposmā. Tehniskās komisijas priekšsēdētājs pēc Administratīvās komisijas priekšsēdētāja lūguma ziņo par Tehniskās komisijas darbību.
   5. pants
   Tehniskā komisija var dibināt īpašas darba grupas, lai risinātu īpašus jautājumus. Tehniskā komisija apraksta uzdevumus, kas jāveic šādām darba grupām, termiņu minēto uzdevumu veikšanai un darba grupu darbības finansiālās sekas.
   6. pants
   Administratīvās komisijas sekretariāts sagatavo un organizē Tehniskās komisijas sanāksmes un raksta minēto sanāksmju protokolus.
   7. pants
   Tehniskā komisija iesniedz apstiprinājumam Administratīvajā komisijā detalizētu darba programmu. Tehniskā komisija katru gadu ziņo Administratīvajai komisijai par savu darbību un sasniegumiem saistībā ar darba programmu un visiem priekšlikumiem par izmaiņām darba programmā.
   8. pants
   Jebkuram Tehniskās komisijas ierosinātam pasākumam, kuram vajadzīgs Eiropas Kopienu Komisijas finansējums, nepieciešams minētās iestādes pārstāvja apstiprinājums.
   9. pants
   Tehniskās Komisijas valodas ir Kopienas iestāžu oficiālās valodas saskaņā ar Eiropas Kopienas dibināšanas līguma 290. pantu.
   10. pants
   Uz Tehnisko komisiju attiecas papildu noteikumi, kas izklāstīti pievienotajā pielikumā.
   11. pants
   Šis lēmums aizstāj Administratīvās komisijas Lēmumu Nr. 169 (3).
   12. pants
   Šo lēmumu publicē Eiropas Savienības Oficiālajā Vēstnesī.
   To piemēro no 2005. gada 1. marta.

            Administratīvās komisijas priekšsēdētājs —

         C.-J. VAN DEN BERG

      (1)  OV L 149, 5.7.1971., 2. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 631/2004 (OV L 100, 6.4.2004., 1. lpp.).

      (2)  OV L 74, 27.3.1972., 1. lpp. Regulā jaunākie grozījumi izdarīti ar Regulu (EK) Nr. 631/2004.

      (3)  OV L 195, 11.7.1998., 46. lpp.

      PIELIKUMS
      TEHNISKĀS KOMISIJAS PAPILDU NOTEIKUMI
      1.   Sanāksmju apmeklējums

                  a)

                  Ja priekšsēdētājs nevar apmeklēt Tehniskās komisijas sanāksmi, viņa vietnieks darbojas kā priekšsēdētājs.

                  b)

                  Tehniskās komisijas locekļi var ierasties uz sanāksmēm viena vai vairāku ekspertu pavadībā, ja tas ir vajadzīgs saistībā ar risināmiem jautājumiem. Katrā delegācijā parasti var būt ne vairāk kā četras personas.

                  c)

                  Eiropas Kopienu Komisijas pārstāvis vai sekretariāta loceklis, vai jebkura cita Administratīvās komisijas ģenerālsekretāra iecelta persona apmeklē visas Tehniskās komisijas vai tās ad hoc darba grupu sanāksmes. Šīs sanāksmes var apmeklēt arī Eiropas Kopienu Komisijas citas nodaļas pārstāvis, ja tas ir vajadzīgs saistībā ar risināmo jautājumu.

            2.   Balsošana

                  a)

                  Ja Tehniskās komisijas pastāvīgais loceklis ieņem priekšsēdētāja amatu, viņa vietnieks balso pastāvīgā locekļa vietā.

                  b)

                  Ja kāds sanāksmes dalībnieks balsošanas laikā atturas no balsošanas, priekšsēdētājs aicina šo dalībnieku pamatot savus iemeslus.

                  c)

                  Ja klātesošo pārstāvju vairākums atturas no balsošanas, uzskata, ka balsošanai izvirzītais priekšlikums nav ņemts vērā.

            3.   Darba kārtība

                  a)

                  Katras Tehniskās komisijas sanāksmes pagaidu darba kārtību sastāda sekretariāts, apspriežoties ar Tehniskās komisijas priekšsēdētāju. Pirms ierosināt kāda jautājuma iekļaušanu darba kārtībā sekretariāts vajadzības gadījumā var lūgt attiecīgās delegācijas rakstiski darīt zināmu savu viedokli konkrētajā jautājumā.

                  b)

                  Provizoriskajā darba kārtībā ietver punktus, par kuriem sekretariāts vismaz 20 darba dienas pirms sanāksmes sākuma ir saņēmis lūgumu no komisijas locekļa vai Eiropas Kopienu Komisijas pārstāvja un, attiecīgos gadījumos, ar tiem saistītās piezīmes.

                  c)

                  Provizorisko darba kārtību vismaz 10 darba dienas pirms katras sēdes sākuma nosūta Tehniskās komisijas locekļiem, Eiropas Kopienu Komisijas pārstāvim un visām citām personām, kas apmeklēs sanāksmi. Tiem nosūta arī dokumentus par darba kārtības jautājumiem, tiklīdz ir pieejami šādi dokumenti.

                  d)

                  Katras Tehniskās komisijas sanāksmes sākumā apstiprina sanāksmes darba kārtību. Lai darba kārtībā iekļautu kādu punktu, kas nav provizoriskajā darba kārtībā, nepieciešams vienprātīgs Tehniskās komisijas balsojums. Izņemot steidzamības gadījumus, Tehniskās komisijas locekļi var neizpaust savu galīgo viedokli līdz nākamajai sanāksmei attiecībā uz tiem provizoriskās darba kārtības punktiem, par kuriem viņi nav saņēmuši attiecīgos dokumentus viņu dzimtajā valodā.

            4.   Īpašas darba grupas

                  a)

                  Īpašas darba grupas priekšsēdētājs ir eksperts, ko iecēlis Tehniskās komisijas priekšsēdētājs, apspriežoties ar Eiropas Kopienu Komisijas pārstāvi vai, ja tas nav iespējams, ar ekspertu, kas pārstāv valsti, kuras pārstāvis Administratīvajā komisijā ieņem minētās komisijas priekšsēdētāja amatu.

                  b)

                  Īpašas darba grupas priekšsēdētāju aicina uz to Tehniskās komisijas sanāksmi, kurā apspriež attiecīgās īpašās darba grupas ziņojumu.

            5.   Administratīvi jautājumi

                  a)

                  Tehniskās komisijas priekšsēdētājs var sniegt sekretariātam norādījumus saistībā ar paredzētajām sanāksmēm un darbībām, kas ietilpst Tehniskās komisijas funkciju lokā.

                  b)

                  Sekretariāts, apspriežoties ar Tehniskās komisijas priekšsēdētāju, sasauc Tehnisko komisiju, nosūtot uzaicinājuma vēstuli tās locekļiem un Eiropas Kopienu Komisijas pārstāvim 10 darba dienas pirms sanāksmes.

                  c)

                  Katrā sanāksmē jāraksta protokols, kas parasti jāapstiprina nākamajā sanāksmē.


title: Komisijas lēmums (2002. gada 18. marts), ar ko slēdz Nolīgumu vēstuļu apmaiņas veidā starp Eiropas Kopienu un Horvātijas Republiku attiecībā uz sertifikātu, kas minēts 6. punktā Nolīgumā par savstarpējām preferenciālām tirdzniecības koncesijām dažiem vīniem (izziņots ar dokumenta numuru K(2002) 666)

text:
Svarīgs juridisks paziņojums

|

32002D0501

Oficiālais Vēstnesis L 169 , 28/06/2002 Lpp. 0063 - 0063

		Komisijas lēmums(2002. gada 18. marts),ar ko slēdz Nolīgumu vēstuļu apmaiņas veidā starp Eiropas Kopienu un Horvātijas Republiku attiecībā uz sertifikātu, kas minēts 6. punktā Nolīgumā par savstarpējām preferenciālām tirdzniecības koncesijām dažiem vīniem(izziņots ar dokumenta numuru K(2002) 666)(2002/501/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes Lēmumus 2001/918/EK [1] un 2001/919/EK [2], ar ko slēdz papildprotokolu, ar kuru koriģē tirdzniecības aspektus Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Horvātijas Republiku, no otras puses, un papildprotokolu, ar kuru koriģē tirdzniecības aspektus Pagaidu nolīgumā starp Eiropas Kopienu un Horvātijas Republiku, lai ņemtu vērā starp pusēm notikušo sarunu iznākumu par savstarpējām preferenču koncesijām dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu nosaukumu savstarpēju atzīšanu, aizsardzību un kontroli, un jo īpaši to 3. pantu,tā kā(1) šajos lēmumos Padome ir noslēgusi papildprotokolus ar Horvātijas Republiku, ietverot Nolīgumus par savstarpējām preferenču koncesijām attiecībā uz dažiem vīniem, vīnu nosaukumu savstarpēju atzīšanu, aizsardzību un kontroli, kā arī stipro alkoholisko dzērienu un aromatizētu dzērienu savstarpēju atzīšanu, aizsardzību un kontroli, še turpmāk "Papildprotokoli par vīniem". Papildprotokolus par vīnu piemēro no 2002. gada 1. janvāra;(2) I pielikuma 6. punkts papildprotokolos par vīnu Stabilizācijas un asociācijas nolīgumam un Pagaidu nolīgumam (Nolīgums par savstarpējām preferenciālām tirdzniecības koncesijām dažu vīnu tirdzniecībai), kas noslēgti 2001. gada 7. decembrī, nosaka, ka tiesības gūt labumu no tarifu koncesijām ir atkarīgas no sertifikāta uzrādīšanas, ko izdevusi savstarpēji atzīta oficiāla struktūra, kas norādīta kopīgi sagatavotā sarakstā, lai attiecīgais vīns atbilstu 5. punkta b) apakšpunkta prasībām;(3) Komisija, Kopienas vārdā, un Horvātijas Republika Stabilizācijas un asociācijas nolīguma un Pagaidu nolīguma papildprotokolos par vīnu ir vienojušās par iepriekšminētā sertifikāta īstenošanas noteikumiem. Tāpēc Komisijai jāapstiprina šie noteikumi, par kuriem vienojas vēstuļu apmaiņas veidā;(4) šajā lēmumā un vēstuļu apmaiņā paredzētie pasākumi ir saskaņā ar Muitas kodeksa komitejas atzinumu,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Nolīgums vēstuļu apmaiņas veidā starp Eiropas Kopienu un Horvātijas Republiku attiecībā uz sertifikātu, kas minēts I pielikuma 6. punktā Nolīgumā par savstarpējām preferenciālas tirdzniecības koncesijām dažiem vīniem.Nolīguma teksts ir pievienots šim lēmumam.Eiropas Kopienu komisijas Lauksaimniecības un lauku attīstības ģenerāldirektors ir pilnvarots parakstīt Nolīgumu vēstuļu apmaiņas veidā.2. pantsŠo lēmumu publicē Eiropas Kopienu Oficiālajā Vēstnesī.Briselē, 2002. gada 18. martāKomisijas vārdā —Komisijas loceklisFranz Fischler[1] OV L 342, 27.12.2001., 42. lpp.[2] OV L 342, 27.12.2001., 60. lpp.--------------------------------------------------


title: Padomes Lēmums (ES) 2015/2238 (2015. gada 30. novembris), ar ko ieceļ Reģionu komitejas locekļa aizstājēju no Nīderlandes

text:
               3.12.2015

               LV

               Eiropas Savienības Oficiālais Vēstnesis

               L 317/36

         PADOMES LĒMUMS (ES) 2015/2238
   (2015. gada 30. novembris),
   ar ko ieceļ Reģionu komitejas locekļa aizstājēju no Nīderlandes
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus. 2015. gada 18. septembrī ar Padomes Lēmumu (ES) 2015/1573 (4)
                  Nienke HOMAN kundze tika iecelta par locekļa aizstājēju līdz 2020. gada 25. janvārim.

               (2)

               Pēc Nienke HOMAN kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļa aizstājēja amatā tiek iecelts:

               —

                  H. (Henk) STAGHOUWER kungs, Member of the Executive Council of the Province of Groningen.

         2. pants
   Šis lēmums stājas spēkā tā pieņemšanas dienā.

      Briselē, 2015. gada 30. novembrī

            Padomes vārdā –

            priekšsēdētājs

         É. SCHNEIDER

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.

      (4)  OV L 245, 22.9.2015., 10. lpp.